Þingfundi á Alþingi var slitið á öðrum tímanum í nótt. Tuttugu og sex lög voru samþykkt á síðasta starfsdegi þingsins.
Eftir að hafa fallist í faðma í þinglok héldu þingmenn og starfsmenn Alþingis út í kalda júnínóttina. Flest þeirra mála sem afgreidd voru í gær urðu að lögum án mikillar umræðu. Lög um loftlagsmál þar sem lagt er til að kolefnishlutlaust Íslands árið 2040 verði staðfest. Lög um fullnustu refsinga. Þar eru lagðar til tímabundnar breytingar á lögum um samfélagsþjónstu og reynslulausn. Markmiðið er að stytta boðunarlista þeirra sem bíða refsingar. Í lok árs voru 706 á þessum lista en þeir voru til samanburðar 300 árið 2010. Á meðal annarra laga sem tóku gildi voru lög um fjármál stjórnmálasamtaka, breytingar á kosningalögum, heildarlög um Þjóðkirkjuna og ný lög um gjaldeyrismál. Lög um leiðsöguhunda tóku gildi auk fjölda annarra. Þá hlutu fimmtán íslenskan ríkisborgararétt í gær.
150 lög voru afgreidd á 151. Löggjafarþinginu, þar af 133 frá ríkisstjórninni, 11 nefndarfrumvörp og sex þingmannafrumvörp.
Á meðal þeirra mála sem ekki varð að lögum var frumvarp umhverfisráðherra um Hálendisþjóðgarð. Lítil sátt hefur ríkt um málið og málið hefur orðið eldfimara eftir því sem liðið hefur nær þinglokum.
Já það var létt yfir mönnum í gærkvöldi, Bergþór Ólafsson og forseti þingsins, Steingrímur J Sigfússon. Steingrímur hefur setið á Alþingi í 38 ár. Hann þakkaði samverkafólki sínu í lokaræðu sinni
13,10 &. En kveð það sáttur.
Alþingismenn fóru í frí á öðrum tímanum í nótt, að öllum líkindum fram yfir kosningar í haust. Tuttugu og sex lög voru samþykkt á síðasta starfsdegi þingsins. 